Nyeste Skilderie af Kiøbenhavn, 1813-01-19
Lovgivning. Forordning om Forandring i Pengevæsenet for Kongerigerne Danmark og Norge, samt Hertugdommerne Slesvig og Holsteen. (Fortsat.) 25) Den vedheftede Tabel Bviser, hvorledes Renterne af de i Rigsbankpenge omskrevne Capitaler skulle svares. De Fordringer nemlig, som grunde sig i ovenanførte Slags Gieldsbreve fra og efter 11 Junii 1812, forrentes med fulde 4 Procent i Sølvværdie af det omskrevne Beløb. De derimod, som grunde sig i saadanne Gieldsbreve, af et ældre Datum end 11 Junii 1812, forrentes, med Hensyn til Forpligtelsens Ælde, efter Tabellens Udvisende, saaledes, at de Debitorer, hvis Gield omskrives til mere end 25 Rigsbankdaler mod 100 Rdlr. D. C., nyde en Lettelse i Renterne, som uforandret vedvarer indtil det andet Aar efter Freden, hvorefter Renterne i det 3die, 4de og 5te Aar efter Freden, efterhaanden voxe, indtil de fra det sjette Aar af gaae over til de fulde 4 Procent. F. Ex. en Gield fra 11 Sept. 1810 omskrives til 45 Rigsbankdaler S. S.; deraf svares, indtil det andet Aar efter Freden, 23 Procent eller 1 Rbdal. 25 3/5 s.; i det tredie Aar 3182 Procent eller 1 Rbdl. 387 s.; i det fjerde Aar 375 Procent eller 1 Rbdal. 51 1/2 s.; i det femte Aar 3198 Procent eller 1 Rbdal. 64 s., og i det sjette Aar fulde 4 Procent eller 1 Rbdal. 76 10 s. 26) Den Creditor, som vil nyde godt af de i §. 23 og §. 25 indeholdte Bestemmelser, kan ikke, førend det andet Aar efter Freden er udløbet, opsige sin Capital, og skal da modtage som fuld Betaling det 25dobbelte Beløb af den aarlige Rente, som, i Følge Omskrivningsforholdet i Tabellen, tilkommer ham i det Aar, hvori Udbetalingen, efter den fra hans Side skeete Opsigelse, finder Sted. 27). For opsagte eller til Betaling forfaldne, men endnu ikke betalte, Capitaler, gielder samme Udsættelse. 28) De Creditorer, som derimod strax forlange deres Capitaler udbetalte, kunne gjøre deres Ret gieldende efter Forskrivelsens Jndhold, men have da ikke Krav paa større Betaling, end efter det for Courantsedlerne fastsatte Jndløsningsforhold, saaledes: at de for 100 Rdlr. D. C. erholde 163. Rbdal. N. V., eller Forskrivelsens Sum i Courantsedler, forsaavidt disse endnu maatte være i Omløb. Dette Creditors Valg, saavelsom den ham derefter, som ovenmeldt, tilkommende Sum, bør udtrykkeligen nævnes i den Paategning, som, i Følge foregaaende §. 24, afgives paa Forskrivelsen, og i dette Tilfælde bør skee inden 1/2 Aar efter Forordningens Publication. Forsømmer Creditor dette, eller omskrives Capitalen til Rigsbankdaler, efter de ved §. 23 og 24 foreskrevne Regler, da har det med en saadan Capital sit Forblivende efter §. 26. 29) Den Debitorerne ved §. 26 forundte Udsættelse med Betalingen af de skyldige Capitaler ophører, naar Debitor ikke i eet Aar har betalt de forfaldne Renter, og naar det ved Gjeldsbrevet givne Pant saaledes forringes, at det, efter kyndige og uvillige Mænds Skjøn, ei længer er Sikkerhed for Gielden. Naar Pantet kommer i en andens Eie, maa Creditor lade sig nøie med samme Sikkerhed og Vilkaar, som hos den forrige Eier. 30) Naar en chirographarlsk Debitor døer, opbyder sit Gods eller fallerer, og naar der ved en Gjeldsforskrivelse, enten med eller uden Pant, tillige er givet Caution, og Cautionisten enten døer, opbyder eller fallerer, er Creditor berettiget til, naar saadan reel Sikkerhed ikke kan stilles, som er foreskreven for Umyndiges Midler, at erholde enten Gieldens Beløb i Navneværdie, eller Renternes 25dobbelte Beløb i Sølvværdie. - Debitor staaer det til alle Tider frit for, saaledes som det i Forskrivelsen maatte være bestemt, at udbetale eller opsige Capitalen, det da af ham bliver at tilsvare i Rbdal. S. V. efter Omskrivningsforholdet. i Tabellen. 31) For Gield efter Anviisninger, Anfordringssedler, for Regningsgjeld og Boggield, tilstaaes Debitor et Tidsrum af 4 Uger, efterat Creditor, i Følge denne Forordning, har forlangt hans Erklæring, i hvilke ham indrømmes Ret til, uden videre Hensyn paa Kravets Ælde, at afgjøre Gjelden med Betaling i D. C. eller i Rbdal, efter Jndløsningsforholdet af 1 for 6. Al saadan Gield, som ikke inden bemeldte Frist afgjøres, bliver at omskrive til Rbdal, efter de samme Forskrifter, som gjelde for de i §. 23 omtalte Gieldsbreve, og regnes saadan Gields Ælde fra den Tid, da den beviisligen er krævet. 32) Naar i Forskrivelserne ere bestemte visse Betalingstider, enten for da Hele eller for en Deel, og Creditor ikke efter §. 28 forlanger Gielden betalt, saa blive disse Forfaldstider at beregne fra det udløbne andet Aar efter Freden. 33) Kiøbe=Contracter, som ved Forordningens Bekiendtgiørelse endnu maatte være uopfyldte, skulle, om end Eiendommen maatte være tiltraadt, paa Kiøberens Forlangende, gaa tilbage, saafremt Sælgeren ikke seer sig istand til at forskaffe de paa Eiendommen hæftende, ældre Prioritetsforskrivelser, omskrevne til at gjelde fra et Datum, som ikke er ældre end Afslutningen om Kjøbet. Kan derimod Sælgeren forskaffe, en saadan Omskrivning af de tilligemed Eiendommen overdragne Prioritetshæftelser, saa bliver Kjøbet uforandret. Skal ved saadant Kjøbs Ophævelse en allerede betalt Deel af Kjøbesummen tilbagebetales, saa blive i den Henseende at anvende de samme Grundsætninger, som for andre Betalinger ere fastsatte.